Frazéma s nominatívnou funkciou

Frazéma s nominatívnou funkciou je funkčný typ frazém, ktorý dominantne plní pomenovaciu funkciu. Povaha nominácie je však pri týchto frazémach iná ako pri slovnom pomenovaní. Stálou zložkou pomenovania sú záväzné konotácie, pomenovanie je teda komplexnejšie. F. Miko to vyjadril formuláciou, že frazémy "pomenúvajú vyjadrujúc". Patria sem frazémy s nevetnou stavbou. Frazémy, ktorých význam sa blíži k čistej nominácii, sú vo frazeológii okrajovým, netypickým druhom, a preto sa niekedy označujú ako kvazifrazémy, resp. kvaziidiómy (p.).

Literatúra 
 F. Miko, 1978; J. Filipec – F. Čermák, 1985. 

Frazeológia
Literárne pojmy